Guna Lemon Untuk Hilangkan Kesan Karat Pada Dinding

Jika barang keluli seperti tong gas, kotak besi, batang penyapu keluli dibiarkan dalam tempoh yang lama dan terdedah kepada udara lembap, ia akan meninggalkan kesan karat pada permukaan lantai. Sakitnya lah mata bila nampak kesan karat tersebut. Betul tak?

Selain itu juga, kesan karat tersebut boleh wujud secara semula jadi. Kebiasaanya, ia berpunca daripada tindak balas air pada permukaan konkrit. Biasanya ia berlaku pada bahagian paip air dan rekahan konkrit.

Dah macam-macam cara diguna untuk menanggalkan kesan karat tersebut. Kebiasaanya, cara paling mudah adalah dengan menggunakan asid. Tapi, kadah itu mengundang ancaman lain pula. Sebeanrnya, ada cara yang lebih selamat dan mudah iaitu hanay dengan menggunakan lemon.

Untuk cuci atau tanggalkan kesan karat degil pada lantai anatau permukaan dinding, anda perlukan

Bahan-bahan:

Jus lemon
Cuka
Berus kasar
Botel semburan

Cara-cara:

1. Cuci keseluruhan permukaan yang terdapat kesan karat denagn air bersih terlebih dahulu
2. Perah lemon pada kawasan berkarat dan gosok atau sental seketika dengan menggunakan kulit lemon tersebut
3. Biarkan selama 10 minit
4. Berus permukaan karat yang telah diperah lemon tadi.
5. semburkan sedikit cuka pada permukaan yang disental supaya sedikit basah. Ulang beberapa kali shingga kesan karat hilang

Selalu semaian yang dialihkan ke tapak kekal mesti 20% daripadanya berisiko untuk mati. Ia disebabkan gangguan pada akar ketika proses pemindahan dilakukan. Untuk mengatasi masalah ini, Hadijah Abu Bakar berkongsi cara semaian mudah menggunakan kulit telur. Menjadi kelebihan kaedah semaian ini, ketika pemindahan anak pokok kulit telur terus di tanam bersama anak pokok bagi mengelak ganguan pada akar tanaman.

Secara tidak langsung, kulit telur tadi menjadi baja yang mengandungi kalsium yang amat diperlukan tumbesaran tanaman. Jom kita tengok cara Hadijah semai sawi.

Pokok Bay atau Laurus nobilis di dalam nama botani merupakan sejenis tumbuhan dari rumpunan keluarga avocado iaitu Lauraceae. Mempunyai banyak nama jolokan lain seperti Bay Laurel, Sweet Bay, Indian Bay, Sweet Laurel, Grecian Laurel, Roman Laurel, Nobel Laurel, Poet’s Laurel, Apollo’s Bay leaf dan Bay leaf, ia tumbuhan berbau harum, malar hijau, berdaun renek tetapi boleh membesar sehingga mencecah 60 cm.

Untuk tujuan bertaman, Pokok Bay akan dipotong sehingga 8 cm atau kurang. Memandangkan pokok ini mudah dipangkas dan dapat mencipta sebuah bentuk seni hortikultur yang menarik, ia akan dibentuk menjadi sebuah piramid malar hijau yang dapat mengindahkan sesebuah laman. Bentuk dan permukaan  daun Bay agak kasar, lebat, bujur, berwarna hijau gelap berkilat serta lingkungan panjang daun ialah di antara dua sehingga empat sentimeter.

RAHSIA HEBAT UNTUK KULINARI

Pokok Bay menjadi anugerah yang bernilai dan mengkagumkan dek kerana fungsi yang dimiliki  begitu luas dan banyak. Di dalam bidang kulinari misalnya, daun Bay telah menjadi salah satu rempah rahsia yang sempurna di dalam masakan dan digunakan secara komersial di peringkat antarabangsa. Penggunaan daun Bay dalam seni kulinari begitu mengujakan kerana tiada rempah dan rasa yang mampu menggantikan keunikan rasa yang terhasil dari daun Bay.

Meneliti secara saintifik elemen-elemen yang dimiliki di dalam helaian daun Bay ini, ia mengandungi estrogel dan ‘volatile compound’ yang memberikan ‘soothing element’ untuk menyeimbangkan rasa panas dan rasa rempah. Kandungan daun Bay ini yang memiliki keasidan dan kompenen herba di dalam sesuatu masakan, sangat membantu mengenakkan lagi rasa sup, rebusan, sos mahupun stok.

Ternyata gandingan daun Bay bersama bawang putih dan minyak zaitun memberikan impak trifecta di dalam rasa masakan yang menggunakan teknik ‘slow cooked’ seperti masakan kekacang dan daging ataupun masakan tumisan untuk udang dan ikan. Rahsia penggunaan daun Bay yang segar lebih menjadikan masakan tersebut bertambah enak berbanding menggunakan daun Bay yang telah dikeringkan.

MENJADI REMEDI 1001 PENYAKIT

Daun herba yang mempunyai bau tajam dan sedikit rasa pahit ini mengandungi pati esen dan Eucalyptol. Kandungan aktif ini mampu menghalau serangga dari memasuki ruang dapur. Lagi satu elemen aktif di dalam daun Bay ialah Polyphenol. Ia amat berguna sebagai remedi merawat beberapa jenis penyakit di antaranya ialah penyembuhan lebam atau luka badan. Kajian dari beberapa jurnal pada tahun 2006 dan 2011 menemui kehebatan daun Bay yang boleh menyembuhkan luka dalam masa 10 hari. Esktrak daun Bay yang ditemui mempunyai antimicrobial mampu menentang pathogens termasuklah Staphylococcus aureus, Streptococcus pyogenes, Aspergillus fumigatus dan Candida albicans.

Di dalam jurnal Clinical Biochemistry and Nutrition yang dibuat pada tahun 2009 telah mengesan seseorang yang menerima satu gram hingga tiga gram daun Bay setiap hari selama sebulan akan mendapati kandungan glukosa di dalam darah semakin menurun. Tidak hanya itu, penurunan kolestrol dan triglycerides turut terkesan. Memandangkan diabetes juga menjadi punca kepada penyakit serangan jantung, kajian telah dapat membuktikan daun Bay turut menghalang dari serangan penyakit tersebut. Tumbuhan ini juga melegakan seseorang dari batuk, bronchitis, selesema dan jangkitan dada. Ia juga terbukti berkesan menghilangkan sakit kepala, bengkak, rheumatic dan artritis. Disamping itu, seseorang yang mengalami demam panas atau demam selesema apabila diaplikasikan daun Bay kepadanya, ia  dapat membuatkan pesakit berpeluh, demam semakin berkurangan serta cepat melegakan selesema. Tanaman ini begitu baik untuk tujuan meyembuhkan masalah pencernaan dan mengurangkan flatulence.

PROSES PENANAMAN DAN PENJAGAAN

Pokok Bay perlu ditanam di dalam tanah yang bersaliran baik dan mempunyai kandungan kompos yang mencukupi. Tanaman ini boleh hidup dengan subur di dalam kadar pH tanah di antara 4.5 hingga ke 8.3. Habitat penumbuhannya dapat diperlahankan apabila dibesarkan di dalam pasu. Oleh kerana itu, daun Bay mudah ditanam secara indoor atau dalam kawasan yang berbumbung.

Proses pembiakan pokok Bay boleh dilakukan dengan teknik keratan batang ataupun air layering. Air layering akan melukakan pokok tersebut dan dibungkus dengan lumut sphagnum. Akar pokok Bay yang terluka akan ditumbuhi dengan akar. Akar tersebut kemudiannya boleh dipotong dan ditanam.

Tanaman ini sebaik-baiknya di tanam sama kedalamannya ketika ia berada di pasu yang pertama ia ditempatkan. Mempunyai akar yang sangat pendek menjadikan tumbuhan ini  memerlukan penyiraman yang kerap lebih-lebih lagi di saat musim kering.

Dari sudut pemangkasan, pokok Bay sebaik-baiknya selalu ditangkas untuk memastikan ianya dalam bentuk yang baik.

Pada kebiasaannya, pokok Bay bebas dari masalah serangga perosak. Istimewanya lagi,  pokok Bay berperanan menghalang serangga perosak dari memusnahkan tanaman lain. Walaubagaimanapun, kehadiran rama-rama yang gemar membebaskan telur diantara dua helai daun Bay dan mengakibatkan daun tersebut terlekat dalam keadaan berkapas (cottony fluff) tentu menyakitkan ‘pandangan’.  Namun yang demikian, permukaan tersebut boleh dihilangkan dengan cara menanggalkan secara lembut ‘cottony fluff’ itu dan buangkan larva atau telur rama-rama yang ada di bahagian daun tersebut.

Pokok betik adalah antara pilihan tanaman berbuah yang paling mudah dan senang untuk ditanam. Betik atau nama saintifiknya Carica papaya berasal dari kawasan yang mempunyai iklim tropika. Sebab itu, pokok betik walaupun dalam semak tetap masih boleh hidup.

Kalau nak tahu, pokok betik pun antara tanaman yang paling mudah untuk di tanam dalam pasu. Ini keperluan untuk tanam pokok betik dalam pasu:

SAIZ PASU
Untuk penyediaan awal bagi tujuan menanam betik dalam pasu, anda perlu sediakan bekas tanaman. Pastikan bekas yang dipilih mempunyai lingkaran antara 18 hingga 22 inci manakala kedalamannya 12-15 inci dan lengkap dengan lubang saliran.

MEDIUM TANAMAN
Seperti biasa, medium tanaman adalah kunci utama kepada kesihatan pokok, untuk pokok betik pastikan medium tanaman yang disediakan mempunyai ciri-ciri seperti berikut:

SEMAIAN
Lebih mudah jika anda semai terus biji benih betik di dalam pasu atau untuk dapatkan hasil lebih cepat dan mudah, ambil anak pokok dari induknya melalui kaedah tut. Dengan kaedah tut, pokok betik bersaiz besar pun sesuai untuk di tanam di dalam pasu.

SIRAMAN
85% dari keseluruhan kandungan di dalam pokok betik adalah air. Oleh itu, tanaman ini memerlukan kadar air yang tinggi setiap hari untuk membekalkan keseluruhan keperluan pokok.

Untuk peringkat awal tanaman menjelang menjadi stabil dan matang selepas ditanam, pokok betik memerlukan jumlah air yang banyak. Banyak bukan bermaksud air nya bertakung. Jika bertakung ia akan mengancam nyawa pokok. Menjelang musim panas, untuk hasilkan buah yang sedap, siraman perlu dipertingkatkan.

PEMBAJAAN

Pokok betik merupakan tanaman yang kuat makan. Oleh itu, untuk hasilkan buah yang berkualiti dan berkuantiti, anda tidak boleh culas membaja.

Sebaiknya gunakan baja organik seperti tinja ayam siap proses sebagai baja pokok betik atau anda boleh guna baja 15:15:15. Untuk 6 bulan pertama selepas anak pokok dialihkan, letakkan 100gm baja pada medium berhampiran pangkal pokok setiap 2 minggu. Apabila menjelang matang jumlah baja perlu di naikkan kepada 200gm bagi sebatang pokok. Jika konsisten melakukan tip yang diberi, pokok betik anda akan mengeluarkan hasil yang optimum dan sedap buahnya.


{VIDEO} Hiasi Laman Dengan Mudah

Bosan dengan halaman yang kosong tanpa seri? Laman yang luas atau kecil semuanya boleh diberi sentuhan jika mempunyai keinginan untuk menghias. Tidak susah jika anda tahu bagaimana untuk menghias laman di rumah anda.

Jom kita lihat kediaman jenis teres ini, beliau mengenakan sentuhan ringkas dan cepat untuk memperindahkan laman milik peribadinya.

Pemangkasan pokok. Sama ada untuk pokok besar, renek, menjalar dan sebagai ia perlu dilunaskan. Kenapa pemangkasan penting?

MENGAWAL TUMBESARAN TANAMAN
Bagi tanaman yang memerlukan fokus utamanya adalah untuk tuaian hasil seperti pokok buah atau bunga, pemengkasan dari peringkat awal usia perlu dilakukan. Ia bukan sekadar menggalakkan penghasilan dahan atau cabang baru malah melatih dan mengawal saiz pokok. Apabila saiz pokok terkawal, penyelanggaraan boleh dilakukan dengan mudah

MENGHASILKAN STRUKTUR TANAMAN YANG LEBIH KUKUH
Apabila pemangkasan di lakukan mengikut SOP atau teknik yang betul, ia beruapaya memberi tekanan yang baik kepada tanaman terutamanya dalam pembentukkan batang utama. segala nutrisi yang dibekalkan dapat dihadam oleh batang dan dahan-dahan yang tinggal. Ini bermakna pengagihan nutrisi pada tanaman lebih fokus

MENGGALAKKAN PRODUKTIVITI BUAH
Apabila selesai musim menuai atau berbunga, pokok perlu dipangkas bagi merangsang penghasilan ranting-ranting baru. Dari ranting-ranting baru ini lah kudup atau putik baru terbentuk. Sebab itu ada antara pokok perlu cantasan 80% untuk memastikan hasil untuk musim akan datang lebih banyak seperti anggur dan ros.

Umum tahu, Kulit telur dan kulit pisang banyak khasiatnya untuk tanaman. Kulit telur merupakan sumber kalsium terbaik buat tanaman terutamanya untuk proses pertumbuhan. Tambahan, tanah yang mempunyai pH yang rendah menunjukkan kandungan kalsiumnya sedikit. Oleh itu, taburan serbuk kulit telur yang menggandungi kalsium adalah penyelesaian yang paling mudah.

Kulit pisang pula mengandungi potassium yang tinggi yang merupakan kunci nutrisi paling diperlukan oleh tanaman. Kulit pisang yang telah dikeringkan mengandung 42% potassium lebih banyak dari tinja haiwan yang dijadikan sebagai baja.

Cuba bayangkan gabungan dua bahan sisa yang sering dibuang ini diaduk ke dalam medium tanaman anda? sudah pasti, tanaman yang dihasilkan lebih sihat dan subur tanpa penggunaan atau tambahan bahan kimia yang digunakan secara konvensional. Cuba lihat hasil tanaman yang ditanaman menggunakan kulit pisang kering dan kulit telur yang dicampur di dalam medium tanaman

Use banana peels and eggshell to grow rock lotus

Ruangan outdoor peribadi adalah impian bagi kebanyakan orang yang tinggal di bangunan tinggi seperti apartmen atau pangsapuri di sekitar bandar. Biarpun ia hanyalah sebuah balkoni kecil, ruangan seperti ini amat berharga lebih-lebih lagi buat mereka yang mahu dekat dengan alam sekitar kerana sudah penat terkurung didalam rumah tanpa halaman.

Jika anda bernasib baik untuk mempunyai ruang ini di rumah high-rise anda, maka wujudkan sebuah santuari atau tempat untuk keluarga dan rakan-rakan duduk bersantai menikmati keindahan pemandangan.

Ini bermakna anda perlu lakukan lebih daripada sekadar meletakkan rumput karpet dan kerusi sahaja. Tidak kira berapa kecil pun, balkoni anda mempunyai banyak potensi reka bentuk. Sedang mencari idea untuk menghias cantik balkoni anda? Teruskan membaca untuk 5 idea menarik dan lihat bagaimana anda boleh mengubah ruang luar anda 100%!

Maksimakan penggunaan ruang anda dengan membina bangku atau tempat duduk. Selain itu, anda juga tidak perlu risau perabot diterbangkan angin.

Jika perabot built-in adalah diluar kemampuan atau anda hanya menyewa, boleh juga letakkan beberapa beanbang atau bantal besar yang empuk di atas lantai untuk suasana ala picnic.

Penuhi ruang in dengan tanaman atau tumbuh-tumbuhan hijau yang segar dan subur untuk mewujudkan perasaan nyaman.

Jangan hanya biarkan dinding di balkoni kosong tanpa sebarang fungsi. dDengan ruang yang terhad, anda perlu gunakan semuanyan dengan bijak. Gantung pasu atau lampu pada dinding sebagai contoh.

Jika anda mahukan lebih privasi daripada jiran-jiran sekeliling, anda boleh saja gunakan tumbuhan ataupun perhiasan tinggi yang secara tidak langsung bertindak sebagai penghadang.


Pesta Merah Jambu Di Ruang Tamu

MERAH JAMBU PUCAT MEMBAWA IRAMA ROMANTIS

Bertemasya dengan rona merah jambu. Pilihan berani kepada anda yang berjiwa bebas dan penyayang. Mungkin bunyinya lucu, merah jambu merupakan antara warna yang menjadi kegilaan ramai sejak zaman berzaman. Anda yang mungkin mempunyai  anak perempuan sudah pasti tidak asing dengan warna seumpama ini. Selalunya merah jambu dikatakan warna keanak-anakan dan warna ‘manja’

MERAH JAMBU  ASLI, ELEGAN SEKALI

Namun dengan percaturan yang bijak, merah jambu boleh membawa pelbagai persepsi. Dari merah jambu pucat ke merah jambu lantang memancar. Kita boleh melihat gaya klasik menawan yang mempersonakan ibarat pemerah pipi klasik. Atau gaya sezaman 80an yang lembut tetapi mempunyai gaya pop era tersebut. 90an juga memperlihatkan kekuatan merah jambu pantang dengan idea baru menuju era tahun 2000. Rona neon dan warna lantang menjadi sesuatu yang popular di kalangan anak muda ketika itu.

TIGA MERAH JAMBU BERBEZA KARAKTER

Rona merah jambu klasik yang mengasyikkan memberi kita satu gaya feminin yang seksi dan pada masa yang sama kontemporari. Merah jambu memberi kita satu kepuasan dan adakala tidak perlu banyak cukup sebuah sattee sudah memberi satu pesona pada ruang. Inilah dia kuasa merah jambu yang mampu menukar ruang yang kusam menjadi cantik tak jemu dipandang.

MERAH JAMBU KRIM PASTEL DAN TERANG

Remaja kini semakin berani dalam mencuba apa sahaja. Identiti remaja juga kini menampakkan mereka lekas matang dalam usia muda. Bahkan pendedahan terhadap dekorasi atau imej ruang sebagaimana dipaparkan dalam rancangan televisyen sememangnya menyerlahkan satu daya pemikiran yang tajam dan kreatif. Disuntik pula dengan keberanian tuan punya kamar yang tidak gentar mencuba. Kelabu kini bukan bererti buruk atau lusuh. Tetapi satu identiti hebat dan menerangkan kelainan yang didambarkan oleh jiwa remaja yang sanggup dilihat berbeza. Tidak mahu dilihat sama dengan yang lain. Identiti kata mereka!

Kelabu dahulunya bukan warna yang dipandang orang. Apatah lagi dijadikan penyeri ruang. Malah kelabu menandakan satu rasa sedih dan menakutkan. Tidak siap , muram dan juga kematian.  Namun segalanya bagaikan berubah tanggapan terhadap kelabu bertukar menjadi lebih positif dan menarik hati.  Remaja kini lebih senang menggunakan rona ini. Tidak kira lelaki atau pun perempuan, ia tidak memihak kepada mana-mana jantina.

Kelabu boleh dikatakan sebagai warna neutral dingin. Bermakna ia boleh dilihat pada suasana dingin, air batu , awan mendung dan lain-lain perkara. Ia dikatakan neutral kerana tidak mewakili mana-mana warna lain. Cuma ia boleh disuai padankan dengan warna lain terutama jenis terang. Pun begitu kini kelabu dilihat warna yang mempunyai elemen aktif, sofistikated dan  lambing kepada imej moden. Anda boleh memilih dari kelabu gelap membawa ke kelabu samar yang selalu digunakan pada imej klasik sezaman.

Jadi ia tidak mewakili mana-mana jantina tetapi satu ragam karakter yang mudah di suai padan dan nampak cantik lagi elegan. Remaja berjiwa moden pasti gemar rona ini dipadankan dengan  elemen perabot sleek atau perabot ringkas namun menggunakan rekaan terkini. Selain rona putih, ramai yang telah mencuba untuk menyesuai padan dengan warna dingin lain seperti hijau merak , biru mahu pun kuning. Di samping itu, elemen besai tahan karat , putih asli dan berkilau juga sesuai disuai padan sebagai satu eksperimen . Simple-simple je di IMPIANA.

Tidak ada yang mustahil untuk memiliki sesuatu kalau ada tekad dan semangat untuk mendapatkannya. Sama seperti menghias rumah. Ramai yang mengeluh dek disebabkan kos yang melebihi bajet. Namun tidak bagi seorang jejaka yang latar belakang nya adalah seorang jurugambar. Tak ada langsung pengalaman menukang dan menghias. Bila kos ubah suai yang melampau disamping kontraktor tidak boleh buat mengikut rekaan yang telah diilhamkan, jejaka ini nekad belajar dari youtube dan buat kajian sendiri.

Nah… Tengok hasilnya. Mampu jimat 3x ganda dari harga yang diminta kontraktor. Nak tahu cerita sebenarnya? jom baca perkongsian yang telah di berikan.

Setahun saya ambil untuk siapkan, cuma 3 bulan kebelakangan ini saya fokus. Alhamdulillah, orang kata hendak seribu daya, tak mahu hendak seribu dalih. Puas hati kerja tangan sendiri dan bantuan rakan.

Saya bermula dengan draf menggunakan perisian 3D “Sketch Up”. Saya bina ruang rumah dalam perisian ini, bermula dengan wiring, pemilihan skema warna, kemudian shading dan lighting, pemilihan lampu, bulb etc. Saya membuat survey secara menyeluruh di laman web untuk mendapatkan tema “modern minimalist home decor”.

Pemilihan flooring juga dibuat berdasarkan skema warna disambung dengan susun atur perabot. Saya masukkan semua detail ke dalam perisian “Sketch Up” dari sekecil-sekecil suis, pilihan foto sehinggalah susun atur perabot. Saya mulakan dengan planning bagi memastikan penggunaan budget adalah minimum. Senang cerita paling jimat.

Masalah bermula bila “idea” nak diterjemahkan kepada “reality“. Saya bermula daripada survey kedai-kedai untuk mendapatkan harga termurah. Selain itu, setiap yang dibeli perlu mengikut idea dan perlu “under budget” Bukan mudah. Sangat susah. Hampir ditipu dengan pembekal, barang tak sama masa dapat sebut harga dan macam-macam lagi. Paling “frust” bila barang tiada dan perlu alternatif lain. Minggu ni survey lampu, next week lighting dan seterusnya.

Bagi mengunakan budget secara optimum, saya list barang agar tidak membazir atau terbuang. Ukuran perlu tepat. Contoh nya untuk cat, saya akan buat pengiraan berapa liter yang diperlukan. Begitu juga flooring, wiring, jubin bilik air dan lain-lain. Sebabnya semua barang ini dibeli oleh saya terus dari pembekal. Sebarang kesilapan adalah kesilapan saya sendiri.

Barang-barang dibeli mengikut fasa kerja yang akan dibuat. Disebabkan dah terbiasa dengan “Microsoft Project” saya pastikan planning dan budget seiring. Saya bermula dengan wiring baru. Setiap wiring perlu diuji selepas dipasang, sebab lepas ini semua dah dalam dinding. Masa kerja-kerja hacking, beberapa kali dimarah dengan jiran sebab, saya buat hari minggu. Nak buat macam mana. Kerja diteruskan ke toilet, plaster ceiling dan penukaran pintu.

Kerja kerja di atas tak semua saya buat sendiri. Untuk plaster ceiling dan piping toilet saya perlukan bantuan. Begitu juga kerja kerja memecah jubin toilet asal. Setelah siap kerja-kerja sebelum ini, pemasangan jubin toilet dilakukan. Kemudian saya mulakan proses melicinkan dinding untuk coloring. Ambil masa dan memenatkan.

Guru saya YouTube. Hahahaha. Macam mana pun banyak juga kesilapan yang saya buat. Contohnya saya terpaksa cat semula rumah disebabkan tersilap penggunaan cat primer. Benda basic pun boleh salah. Cat balik. Sakit badan juga lah buat kerja kerja mengecat ni. Berapa banyak layers lah nak buat.

Setelah siap, ini masa yang saya paling suka, pasang lampu. Sebab masa ni, dah nampak bagaimana shading yang kita pilih akan naik. Sampai ambil cutilah. Bengang kalau ada short kat mana-mana wiring atau bulb rosak. Kena pergi kedai balik tukar. Then buat tiang pemisah. Plywood digabung digam. Untuk finishing, tampal dekat pelekat kayu.

Siap lighting, flooring pulak. Ni pun ambil masa. 3 hari sebab bukak balik sebab tak kemas. Baru belajar katanya. Saya gunakan Solid Hardwood untuk ruang tamu, bilik. Untuk Vinyl, saya gunakan di dapur dan kawasan hadapan tandas. Untuk pastikan skema warna adalah sama, sekali lagi saya guna “Sketch Up”. Saya dapatkan sample dan masukkan dalam 3D modeling.

Ok, seri dah naik. Masa untuk dekorasi. Saya mulakan dengan pemasangan bingkai gambar. Saya gunakan 32 photo yang saya ambil sendiri mengikut tema. Black and White, landscape view, people portrait, best photo, moment dan tribute. Nasib baik Fotokem bagi baucer printing, saya save dalam RM 600++ untuk printing. Bila dah siap, dah gantung, pasang lighting, cunlah. Suka sangat.

Seterusnya perabot, saya cuba untuk menerapkan “modern minimalist home decor”. Penggunaan perabot mesti ada nilai tambah pada ruang. Tidak perlu beli semua jika tidak digunakan. Lagipun rumah saya duduk sekarang dah banyak sangat barang. Nanti double perabot pula.

Pemilihan perabot juga telah dipilih semasa planning, dah saya terpaksa survey di IKEA untuk memastikan mengikut planning. Pemasangan perabot juga mengambil masa kerana ada yang perlu dipasang sendiri dan digantung. Contoh kitchen cabinet, tv cabinet, sink, toilet cabinet, mirror dan lain lain. Sekali lagi kena marah dengan jiran sebab buat bising masa drilling.

Then siap, masanya untuk sentuhan, langsir semua dibeli di Nilai 3, murah berbanding ambil upah atau di kedai home decor. Jauh beza. Saya sebenarnya tak suka langsir. Cuma ruang balkoni sahaja gunakan langsir. Yang lain gunakan tirai. Lebih nampak ringkas dan moden.

Alhamdulillah, akhirnya siap juga. Mulanya macam tak percaya juga. Dalam hati, boleh juga aku buat benda benda ni semua dengan tangan 4 kerat ini. Kira boleh bertukang rupanya aku. Hahahahaha.

Bila kira-kira balik, saya dapat jimat yang amat sangat. Ini kerana sebelum mula kerja, saya ada dapatkan sebut harga. Harga untuk ubah suai adalah 3 kali ganda dari apa yang saya belanjakan. Semua resit saya simpan untuk track budget.

Lagi satu, kenapa saya ambil keputusan untuk buat sendiri, banyak kontraktor tak mahu ikut design yang saya buat. Katanya yang dicadangkan lebih cantik. Tp sebenarnya bila ikut kata kontraktor, kalau ada ribuan RM, semua boleh jadi. So, sebab dah frust, lebih baik buat sendiri.

Post saya ini hanyalah cuma berkongsi keseronokan bertukang sendiri dari A sampai Z. Banyak benda saya belajar dan kesabaran adalah kunci untuk melakukan kerja mcm ini. Sampai satu ketika, dalam hati kata “sudah lah, penat lah nak fikir. Baik buat benda lain” Tapi sikit-sikit saya pujuk diri dan kerja pun jalan balik.

Lagi satu, terima kasih yang membantu. Kalau takde orang bantu, tak jalan juga. Terima kasih atas pinjaman tenaga dan masa. Terima kasih juga yang pinjamkan peralatan. Sayang semua

Yes!!!!, saya berjaya. Orang kata hendak seribu daya tak hendak seribu dalih. Puas hati kerja tangan sendiri. Dari kosong rumah ni, sikit sikit, Alhamdulillah, siap.

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant. Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Sumber : Pinterest


Cara Menjadi Tanam Pudina Yang Subur Dan Mudah Dijaga

Daun pudina atau mint mempunyai banyak khasiat buat tubuh manusia dan dapat merawat batuk serta lelah. Ia juga banyak digunakan dalam masakan sebagai ulam mahupun pewangi makanan seperti laksa atau nasi beriyani. Rasanya yang unik dan “berangin” menjadikannya antara bahan kegemaran ramai.

Saya share lah cara nk tanam daun pudina secara hidroponik. Selain daun pudina boleh juga tanam pokok lain, macam sawi, daun sup, bayam.

Moga bermanfaat. Nak guna nanti just petik je belakang rumah

BAHAN-BAHAN YANG DIPERLUKAN ;

1)botol terpakai, saya guna botol minyak. Potong dua. Yg bawah tu bg besar sikit, boleh boh air banyak2

2)penapis filter ikan tu. Ada yg guna tali mop, tak kisahla, janji boleh serap air.

3)seedling soil atau cocopeat. Tanah sabut. Guna yg ni senang akar nak menjalar nanti.

4)bekas kecik tu penggalak akar. Tak de pun xpe. Kalau ada just celup batang pudina sebelum cucuk kat tanah nanti.

5)baja ab. Boleh beli kat nurseri atau online. Baru first time guna. Cara bancuh dia 1 liter air +5ml baja a+5ml baja b. Baja ab ni bukan baja organik. So sapa tak suka xpayah guna.

**kalau xde pun takpe. Sebelum ni saya boh air je. Baja guna baja biji tu, campak je dalam bekas air tu. Kadang2 campur baja ezigrow.

6)keratan batang daun pudina. Daun bahagian bawah buang. Nanti kita boh dalam teh o panas

LANGKAH-LANGKAHNYA ;

1.Span ikan dipotong panjang sikit dan masukkan pada lubang penutup minyak seperti gambar dibawah ini.

2.Pastikan ada lebih sikit ye, supaya air cepat serap ke tanah nanti

4. Bancuhan baja ab dan air tadi masukkan kat bekas bahagian bawah ni.

Nanti kalau air kurang boleh tambahkan je. Kalau tak guna baja ab, just tambah air je. Selalunya dalam 4 5 hari boleh tahan air tu. Seminggu sekali masukkan baja biji yg organik tu

5. Keratan batang pudina tu celup dalam serbuk penggalak akar ni.

7. Letak kat tempat redup ye.. Jangan bg direct matahari. Awal2 ni kita spray air bg tanah tu basah. Daun sup pun kena tempat redup.

Kangkung goreng belacan, siapa yang tidak menyukainya bukan? Selain enak dimakan, kangkung juga mempunyai banyak manfaat untuk kesihatan. Dalam 100 gm kangkung, terkandung protein, lemak, karbohidrat, dan serat. Kangkung juga mengandungi vitamin A 6,300 SI, vitamin B1 0.07 miligram (mg), dan vitamin C (32 mg).

1. Sediakan tapis dan baldi yang sama saiz diameternya supaya tapis dapat ‘duduk elok’ di dalam baldi

2. Isikan air dalam baldi (biasanya untuk baldi 15 liter, isi air dalam 10 liter). Masukkan 50 ml baja A dan 50 ml baja B. (rujuk gambar)

3. Pastikan air mencecah paras tapis tadi. Tidak terlalu tenggelam. Hanya paras-paras tapis sahaja.

4. Tabur benih kangkung dalam tapis. Tidak perlu tanah sebab benih kangkung besar. Jika benih bayam, sawi dan kailan, boleh gunakan tuala kecil sebagai lapik dan tabur benih di atas tuala.

5. Letakkan baldi tadi di tempat teduh selama tiga ke empat hari sehingga benih bercambah. Selepas itu bolehlah diletakkan di kawasan yang ada cahaya matahari.

6. Selepas benih kangkung bercambah, sembur setiap seminggu dua kali atau sekali dengan bancuhan 5 ml Sri Anak untuk 1 liter air (rujuk gambar).

7. Selepas 25 hari sudah boleh dipetik dan dimasak.

Selain kangkung, sayur-sayuran lain yang boleh ditanam dengan menggunakan teknik ini ialah bayam, sawi dan ulam-ulaman seperti selom, kesum,pudina dan juga pegaga.

Dalam keadaan sekarang ini, lebih baik jika kita berjimat-cermat. Sayur-sayuran misalnya jika kita boleh tanam sendiri, lebih elok kita tanam sahaja. Secara tidak langsung kita dapat menjimatkan wang dapur. Selamat mencuba!

Pokok Bay atau Laurus nobilis di dalam nama botani merupakan sejenis tumbuhan dari rumpunan keluarga avocado iaitu Lauraceae. Mempunyai banyak nama jolokan lain seperti Bay Laurel, Sweet Bay, Indian Bay, Sweet Laurel, Grecian Laurel, Roman Laurel, Nobel Laurel, Poet’s Laurel, Apollo’s Bay leaf dan Bay leaf, ia tumbuhan berbau harum, malar hijau, berdaun renek tetapi boleh membesar sehingga mencecah 60 cm.

Untuk tujuan bertaman, Pokok Bay akan dipotong sehingga 8 cm atau kurang. Memandangkan pokok ini mudah dipangkas dan dapat mencipta sebuah bentuk seni hortikultur yang menarik, ia akan dibentuk menjadi sebuah piramid malar hijau yang dapat mengindahkan sesebuah laman. Bentuk dan permukaan  daun Bay agak kasar, lebat, bujur, berwarna hijau gelap berkilat serta lingkungan panjang daun ialah di antara dua sehingga empat sentimeter.

RAHSIA HEBAT UNTUK KULINARI

Pokok Bay menjadi anugerah yang bernilai dan mengkagumkan dek kerana fungsi yang dimiliki  begitu luas dan banyak. Di dalam bidang kulinari misalnya, daun Bay telah menjadi salah satu rempah rahsia yang sempurna di dalam masakan dan digunakan secara komersial di peringkat antarabangsa. Penggunaan daun Bay dalam seni kulinari begitu mengujakan kerana tiada rempah dan rasa yang mampu menggantikan keunikan rasa yang terhasil dari daun Bay.

Meneliti secara saintifik elemen-elemen yang dimiliki di dalam helaian daun Bay ini, ia mengandungi estrogel dan ‘volatile compound’ yang memberikan ‘soothing element’ untuk menyeimbangkan rasa panas dan rasa rempah. Kandungan daun Bay ini yang memiliki keasidan dan kompenen herba di dalam sesuatu masakan, sangat membantu mengenakkan lagi rasa sup, rebusan, sos mahupun stok.

Ternyata gandingan daun Bay bersama bawang putih dan minyak zaitun memberikan impak trifecta di dalam rasa masakan yang menggunakan teknik ‘slow cooked’ seperti masakan kekacang dan daging ataupun masakan tumisan untuk udang dan ikan. Rahsia penggunaan daun Bay yang segar lebih menjadikan masakan tersebut bertambah enak berbanding menggunakan daun Bay yang telah dikeringkan.

MENJADI REMEDI 1001 PENYAKIT

Daun herba yang mempunyai bau tajam dan sedikit rasa pahit ini mengandungi pati esen dan Eucalyptol. Kandungan aktif ini mampu menghalau serangga dari memasuki ruang dapur. Lagi satu elemen aktif di dalam daun Bay ialah Polyphenol. Ia amat berguna sebagai remedi merawat beberapa jenis penyakit di antaranya ialah penyembuhan lebam atau luka badan. Kajian dari beberapa jurnal pada tahun 2006 dan 2011 menemui kehebatan daun Bay yang boleh menyembuhkan luka dalam masa 10 hari. Esktrak daun Bay yang ditemui mempunyai antimicrobial mampu menentang pathogens termasuklah Staphylococcus aureus, Streptococcus pyogenes, Aspergillus fumigatus dan Candida albicans.

Di dalam jurnal Clinical Biochemistry and Nutrition yang dibuat pada tahun 2009 telah mengesan seseorang yang menerima satu gram hingga tiga gram daun Bay setiap hari selama sebulan akan mendapati kandungan glukosa di dalam darah semakin menurun. Tidak hanya itu, penurunan kolestrol dan triglycerides turut terkesan. Memandangkan diabetes juga menjadi punca kepada penyakit serangan jantung, kajian telah dapat membuktikan daun Bay turut menghalang dari serangan penyakit tersebut. Tumbuhan ini juga melegakan seseorang dari batuk, bronchitis, selesema dan jangkitan dada. Ia juga terbukti berkesan menghilangkan sakit kepala, bengkak, rheumatic dan artritis. Disamping itu, seseorang yang mengalami demam panas atau demam selesema apabila diaplikasikan daun Bay kepadanya, ia  dapat membuatkan pesakit berpeluh, demam semakin berkurangan serta cepat melegakan selesema. Tanaman ini begitu baik untuk tujuan meyembuhkan masalah pencernaan dan mengurangkan flatulence.

PROSES PENANAMAN DAN PENJAGAAN

Pokok Bay perlu ditanam di dalam tanah yang bersaliran baik dan mempunyai kandungan kompos yang mencukupi. Tanaman ini boleh hidup dengan subur di dalam kadar pH tanah di antara 4.5 hingga ke 8.3. Habitat penumbuhannya dapat diperlahankan apabila dibesarkan di dalam pasu. Oleh kerana itu, daun Bay mudah ditanam secara indoor atau dalam kawasan yang berbumbung.

Proses pembiakan pokok Bay boleh dilakukan dengan teknik keratan batang ataupun air layering. Air layering akan melukakan pokok tersebut dan dibungkus dengan lumut sphagnum. Akar pokok Bay yang terluka akan ditumbuhi dengan akar. Akar tersebut kemudiannya boleh dipotong dan ditanam.

Tanaman ini sebaik-baiknya di tanam sama kedalamannya ketika ia berada di pasu yang pertama ia ditempatkan. Mempunyai akar yang sangat pendek menjadikan tumbuhan ini  memerlukan penyiraman yang kerap lebih-lebih lagi di saat musim kering.

Dari sudut pemangkasan, pokok Bay sebaik-baiknya selalu ditangkas untuk memastikan ianya dalam bentuk yang baik.

Pada kebiasaannya, pokok Bay bebas dari masalah serangga perosak. Istimewanya lagi,  pokok Bay berperanan menghalang serangga perosak dari memusnahkan tanaman lain. Walaubagaimanapun, kehadiran rama-rama yang gemar membebaskan telur diantara dua helai daun Bay dan mengakibatkan daun tersebut terlekat dalam keadaan berkapas (cottony fluff) tentu menyakitkan ‘pandangan’.  Namun yang demikian, permukaan tersebut boleh dihilangkan dengan cara menanggalkan secara lembut ‘cottony fluff’ itu dan buangkan larva atau telur rama-rama yang ada di bahagian daun tersebut.

Sempena hari wanita hari ini, IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali mereka dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


Rumah Ini, Sekali Masuk, Terus Tak Nak Keluar Dah.

Tour De Force, sebuah nama yang kita akan biasa dengar di luar negara sahaja kan? Salah sekali jika anda pun berfikiran sebegitu. Ini kerana, ia adalah nama bagi sebuah rumah yang telah dikeluarkan oleh NU INFINITY malah ia berada di Selangor, Malaysia. Haaa jangan perlekeh-lekehkan orang Malaysia ya. Rumah yang kita rasa, hanya ada di luar negara, sudah ada pun di Malaysia. Di Tour De Force ini, apa yang saya boleh lihat di interiornya, ia bermain dengan konsep corak marble dan banyak pantulan digunakan seperti cermin. Kita boleh lihat, di dinding yang sebagai kaki rumah pun, ada cermin. Sungguh hebat sekali pereka rumah ini.

Beberapa info yang saya dapat dari NU INFINITY, ada sebuah pasangan pelanggan mereka menginginkan rumah baharu yang jauh lebih kecil daripada rumah lama mereka, mudah diselenggara, bergaya dan moden. Satu lagi kriteria utama ialah tiada langsir digunakan, itulah sebabnya pintu louvre pengatup boleh alih gaya resort dipilih. Ini juga bertujuan untuk menyaring sinaran matahari terbenam di luar padang golf yang tidak dapat dilihat oleh harta itu. Memandangkan ketinggian siling di Ruang Tamu, pereka memilih marmar kelabu dalam kemasan diasah dengan tepi serong pada sambungan untuk menambah kedalaman. Cermin gerbang bertujuan untuk memantulkan pantulan dalam nada kelabu yang canggih sambil menyembunyikan lajur. Di samping itu, dapur dibina dengan bijak supaya kelihatan diletakkan dengan betul di lokasi cul-de-sac itu. Keputusan untuk meninggalkan satu dinding kosong daripada almari dan menggantikannya dengan cermin berwarna kelabu meningkatkan keanggunan dapur. Terbuka semenanjung bertindak sebagai elemen perbualan di mana ahli keluarga boleh berdiri atau duduk untuk menjamu selera. Ciri siling yang dipilih dengan teliti bertujuan untuk memisahkan ruang kiri dan kanan secara senyap sambil menarik perhatian kepada laluan ke bilik tidur.

Selain daripada itu, sofa yang digunakan di situ. Fuhh material yang digunakan adalah kulit dan ada pula tempat letak kepala yang memboleh diri dalam keadaan tenang dan rileks. Ini dah jadi satu kepastian yang pemilik rumah pasti sentiasa berasa tenang apabila pulang dari kerja.

Jadi, secara konklusinya, rumah ini sememangnya rumah yang di antara yang terbaik untuk dimiliki oleh semua golongan umur.

Dengan penggunaan kreatif, cermin bukan sahaja boleh dijadikan medium untuk kita memeriksa penampilan malah ia juga boleh dijadikan alat pantulan cahaya, dan secara amnya meningkatkan mutu deko sesuatu ruang. Selain itu, cermin juga terkenal dengan fungsinya yang mampu memberikan ilusi ruang yang lebih luas serta menonjolkan lagi aksesori atau perhiasan kegemaran anda melalui pantulan yang dapat dilihat dari sudut yang berbeza. Dengan penggunaan yang betul dan sesuai  cermin dapat membangkitkan perasaan elegan serta dapat membentuk karakter sesuatu ruang.

Ini adalah senarai idea penggunaan cermin bagi membantu anda memberi life terhadap kediaman anda.

Pencahayaan Semulajadi

Ciptakan Ilusi Ruang

Lebih besar cermin, lebih banyak ilusi ruang yang akan tercipta. Fikirkan dengan teliti tentang sudut bilik yang anda mahu highlight. Sebagai contoh, leletakkan cermin bertentangan dengan tingkap dan ia mampu memantulkan kedua-dua cahaya semula jadi serta kehijauan ke dalam ruang yang lebih kecil. Dalam ruang berkumpul seperti ruang makan atau ruang tamu, cermin yang lebih besar boleh meningkatkan suasana ceria dengan memberikan ilusi lebih tetamu.

Hiasi Hallway Yang Hambar

Hallway atau laluan masuk utama akan serta merta kelihatan lebih welcoming dengan kehadiran cermin besar memenuhi dinding. Ia juga dapat membangkitkan perasaan teruja selain menjadi pelengkap aksesori lain dalam kediaman.

Blender atau pengisar makanan tak kira lah baru ke lama, kalau cara orang asia memasak memang mudah atau cepat rosak. Masalah utama adalah kesan kekuningan akibat mengisar kunyit. Lagi satu masalah, pisau pengisar yang tumpul. Pisau pengisar ni kebiasaan bukan tumpul sebab selalu digunakan. Akan tetapi, disebabkan oleh bahan yang dikisar terlalu keras.

Ramai pelanggan yang mengadu blender diorang cepat sangat rosak, mata cepat tumpul dan susah nak cuci selepas digunakan. Nahh hari ni BILAL ELEKTRONIK nak share beberapa tip untuk anda semua.

1) Blender sentiasa TAJAM
Kisarkan garam biasa di dalam pengisar sehingga beberapa minit. Amalkan langkah ini setiap bulan. Dengan cara ini mata pengisar akan kekal tajam.

2) Hilangkan kotoran pada blender
Tuang air sabun yang panas dan campurkan dua senduk cuka ke dalam pengisar. Putar blender dengan air suam dan keringkan.

3) Hilangkan kesan kunyit pada Blender.
Anda hanya perlu titikkan 3 atau 4 titis cecair peluntur ke dalam blender. Kemudian goncangkan sehingga warna kunyit pada pengisar tadi mengembang. Cucikan pula dengan hampas kelapa ataupun kulit limau. Cuci bersih dan lihat hasilnya.

4) Bersihkan Blender anda
Bagi memudahkan membersih blender selepas digunakan, masukkan sedikir air, serbuk pencuci dan kulit telur. Kisar bahan-bahan tersebut untuk seketika. Kulit telur yang hancur berperanan sebagai berus. Hasilnya anda akan dapati pengisar lebih bersih. Boleh juga di tambah sedikit perahan jus limau nipis kedalam blender tersebut untuk kebersihan dan nyah bau tahap maksima.

Menerusi hantaran di akaun laman media sosial Facebook miliknya, pemuda berkenaan memaklumkan individu terbabit telah mengumpul sebanyak 24,124 buah kereta jenama Hot Wheels.

“This persons owns 24,124 hot wheels model cars,” tulisnya.

Dalam pada itu, perkongsian foto itu juga turut memaparkan lebih puluhan ribu kereta mainan jenama tersebut yang telah disusun rapi dan kemas dalam sebuah bilik khas.

Lantas, entri berkenaan telah menjadi perhatian dan mendapat reaksi pelbagai daripada wargamaya seluruh negara.

Rata-ratanya menzahirkan rasa kagum dan bangga dengan semangat serta minat yang mendalam ditonjolkan oleh individu tersebut sebagai pengumpul koleksi kereta mainan jenama Hot Wheels.

Jadi, ada tak di kalangan anda yang mempunyai minat yang sama seperti ini untuk mengumpul koleksi kereta mainan jenama Hot Wheels ini? Jika ada, anda berasa kagum melihat hasil minat hobi individu ini?


Tips Bijak Menghias Dengan ‘Black And White’

Warna hitam dapat mewujudkan titik tumpuan serta menjadikan ruang nampak sofistikated dan elegan. Aksesori seperti lampu, cat atau perabot yang berwarna hitam pula, dengan mudah mencuri tumpuan dan dapat membantu untuk menzahirkan konsep yang ingin diketangahkan dengan lebih jelas lagi. Hitam dengan sendirinya pun sudah menarik, tetapi untuk mendapatkan efek yang lebih menakjubkan dan dramatik, padankan hitam dengan putih. Kombinasi ini juga akan menerapkan suasana bersih yang segar dan elegan pada kediaman selain sesuai digayakan denga pelbagai konsep seperti moden dan kontemporari.

Cara Menggunakan Hitam dan Putih Pada Kediaman Anda Dengan Efektif.

Jika warna hitam dan putih yang anda gunakan kelihatan terlalu menonjol, tone down kan ia dengan menggunakan warna sekunder yang lain seperti penggunaan warna merah , kuning atau keemasan.

Dinding yang dicat putih atau krim lembut sesuai untuk berfungsi sebagai latar belakang yang sempurna buat bingkai gambar atau karya seni. Pilih kayu gelap atau cat bingkai dengan warna hitam supaya ia dapat menjadi titik fokus didalam ruang yang terpilih.

Sebuah bilik mandi yang kecil kelihatan elegan dengan countertop dan lantai marmar, kabinet hitam serta dipadankan dengan kemasan hitam pada paip, lampu, bingkai cermin dan sebagainya. Tandas akan kelihatan lebih rapi dan kemas dengan pemilihan warna ini. Sesuai juga buat mereka yang bersifat misterius dan elegan.

Lapik tilam atau cadar putih bersih dipadankan dengan sarung bantal belang membuatkan bilik tidur nampak klasik dan elegan. Gunakan trim hitam untuk dinding putih atau pada katil. Anda perlu bijak menggabung dan memadankan kedua dua warna ini pada setiap penjuru bilik. Contohnya, letakkan rak buku hitam dihadapan dinding putih atau tempatkan lampu lantai hitam pada sisi katil yang putih dan sebagainya.

Gunakan aksesori besi hitam sebagai pelengkap pada ruang yang dicat putih polos serta dipadankan dengan sofa kelabu. Ruang akan nampak lebih cosy dan selesa apabila warna hitam dan putih bergabung dengan lantai kayu, selain warna hijau dari pokok yang mendatangkan suasana segar pada ruang tamu anda.

Gunakan hitam dan putih sahaja atau dengan warna accent yang lain untuk mewujudkan gaya klasik yang santai. Untuk menambah kesan dramatik dan seni hias yang menakjubkan, letakkan satu titik fokus seperti cermin besar dengan bingkai keemasan pada ruang yang kecil supaya kelihatan luas ditambah pula dengan lampu meja yang penuh karakter.

Wallpaper memainkan peranan yang besar dalam menghiasi segenap ruang kediaman sama ada di ruang tamu, dapur, dan bilik tidur. Wallpaper dari sudut lain bertindak sebagai alternatif kepada hiasan lama iaitu mengecat.

Hari ini, mengecat sudah kurang dipraktikkan walaupun terdapat banyak produk baharu di pasaran tentang penjualan cat kerana munculnya seni hiasan dinding menggunakan wallpaper dan terkini, wainscoating. Entri kali ini IMPIANA ingin berkongsi tentang tips pemilihan wallpaper di dalam bilik tidur.

Jika di ruang tamu anda sudah cukup berhati-hati dalam pemilihannya, di bilik tidur lagi anda perlu serius dalam menetapkan corak yang akan menghiasi bilik tidur kerana keadaan serta moodnya amat berbeza dari tempat berkumpul dan bilik berehat untuk tempoh yang panjang.

Tona Floral

Jika anda memilih konsep bunga, anda suai padankan warna cadar dengan pilihan sarung bantal untuk memastikan tema flora anda tidak contra. Warna bunga juga harus sepadan, gunakan warna ungu lavender untuk disesuaikan dengan cadar berwarna putih atau kelabu.

Pukau dengan corak berulang

Wujudkan suasana memukau dengan memasang wallpaper yang bercorak pattern berulang. Corak sebegini berupaya merehatkan mata anda setelah seharian melihat bebanan kerja di pejabat. Sebaiknya cari lah corak berwarna yang menyejukkan pandangan mata seperti biru atau hijau. IMPIANA cadangkan corak alam semulajadi lebih merehatkan minda.

Suai padan corak jalur dan kosong

Jadikan bilik tidur anda lebih elegan dengan padanan warna bercorak jalur. Padankan wallpaper corak jalur ini dengan hiasan lain yang kosong tanpa apa-apa corak agar tidak terlalu ‘clash’ dengan corak di dalam bilik anda. Less is more oleh itu anda perlu bijak menggabungkan corak wallpaper dengan soft furnishing yang lain.

Monokrom di bilik tidur

Padanan kedua-dua warna ini tidak pernah lekang serta lapuk ditelan zaman. Warna hitam dan putih sentiasa menjadi pilihan tona warna tidak kira di mana ruang dalam kediaman. Warna ini amat sesuai untuk digandingkan dengan warna terang seperti bantal berwarna kuning atau jika anda mahu simplicity, sesuaikan ianya dengan warna biru gelap muda.

Tema rustik

Ramai yang takut untuk menggunakan tema rustik kerana merasakan impak dekorasinya kurang menarik. Sebenarnya tema ini ada nilai nya yang tersendiri cuma anda kena bijak memilih corak dan gabungkan ia dengan kemasan lembut yang lain dalam tema konsep yang sama.

Trend Terkini Geometri

Tema wallpaper sebegini amat popular di Malaysia. Banyak kita lihat di mana-mana group deko ramai orang menjadikan garisan geometri sebagai pelengkap hiasan dinding terutamanya di ruang tamu dan fokus hari ini di bilik tidur.

Perabot untuk ruang tamu, jangan sampai nampak serabut dan susah nak kemas. Ruang tamu adalah ruang yang sangat penting di dalam sesebuah kediaman. Di ruangan inilah yang akan kita lalu dahulu apabila masuk ke dalam rumah.

Ruang tamu biasanya digunakan untuk bersantai dengan keluarga, menonton televisyen, dan sebagainya. Tentulah keselesaan itu amat penting untuk seisi keluarga. Sebagai ruang yang paling penting di dalam rumah kita, lebih-lebih lagi apabila menerima kehadiran tetamu, pastinya kita mahu tetamu berasa selesa.

Selalunya bahagian ruang tamu, hiasan lebih minimalis supaya suasananya lebih tenang dan sejuk mata memandang. Tidaklah nampak serabut. Bila henfdak mengemas pun jadi susah.

Sebelum pergi ke kedai perabot, ada beberapa tip dan panduan untuk anda memilih jenis-jenis barang yang akan diletakkan di ruang tamu anda. Amat penting untuk tuan rumah merancang hiasan ruang tamu yang menarik.

Berikut beberapa jenis perabot untuk ruang tamu anda:

SOFA ATAU KERUSI
Sofa atau kerusi adalah salah satu perabotan utama yang ditempatkan di ruang tamu. Kebiasaanya digunakan untuk duduk dan bersantai.

MEJA KOPI
Meja jopi sering ditempatkan ditengah ruang tamu dan digunakan untuk meletakkan minuman, buku majalah, atau hiasan lainnya.

TELEVISYEN
Banyak orang memiliki televisiyen untuk hiburan di ruang tamu mereka. Ini termasuklah tv, sound system, atau gadget media lainnya.

RAK BUKU
Jika anda memiliki banyak buku atau ingin menampilkan baran-barang dekorasi, rak buku boleh menjadi hiasan tambahan yang bagus untuk ruang tamu anda.

KARPET ATAU PERMAIDANI
Karpet atau permaidani dapat menambahkan sentuhan dekorasi di ruang tamu. Anda juga dapat membantu menyerap kebisingan dan memberikan insulasi tambahan.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Terdapat hadith yang telah diriwayatkan oleh Imam Bukhari bahawasanya Nabi SAW bersabda: “Sesungguhnya para malaikat tidak masuk ke dalam rumah yang ada didalamnya gambar, patung, anjing dan orang yang junub.”

Malaikat yang dikatakan itu adalah malaikat rahmat. Manakala yang dimaksudkan dengan gambar pula adalah gambar makhluk yang bernyawa. Larangan yang terdapat dalam hadith ini ialah bukan semata-mata gambar makhluk bernyawa tetapi yang dilarang ialah gambar yang di gantung pada dinding seperti gambar bersanding, menerima ijazah dan sebagainya sekali pun gambar keluarga.

Namun pun begitu, gambar-gambar makhluk bernyawa seperti gambar manusia dan haiwan yang tidak digantung pada dinding didalam rumah seperti gambar yang disimpan didalam album atau didalam komputer tidaklah menjadi kesalahan. Gambar-gambar yang tak bernyawa pula seperti pemandangan, kereta dan sebagainya tidaklah haram dijadikan perhiasan pada dinding-dinding rumah.

Said tanya “kenapa turunkan gambar?” Dia jawab “Ustaz cakap malaikat tak masuk nanti” Said jawab “ooooo….” je dengan muka percaya tak percaya.

Last year, lepas rumah siap renovation , memang siap habis ribu-ribu untuk beli frame untuk gantung seluruh rumah. Tapi hari ni sentak sikit bila dengar Ustaz Azhar Idrus dalam video ceramahnya dan beberapa artikel ttg Malaikat Rahmat tak masuk rumah.

Menyesal plak rasa. Selepas gantung di dinding, sebenarnya tak rasa apa pun. Memang betul. Tak beri semangat or motivasi pun dan sebenarnya tak tengok pun.

Anda nak tahu? Ada pasangan suami isteri ni buat keputusan untuk turunkan gambar. Dulu hampir setiap hari gaduh tentang perkara simple je. Mereka ingat ada orang buat jahat pd mereka. 1 hari mereka panggil ustaz periksa rumah. Ustaz tu masuk je rumah cakap “takde orang buat pun, cuma turunkan gambar hidup dalam rumah ni, InsyaAllah Malaikat masuk” Selepas tu, mereka perasan mereka kurang gaduh dan hati rasa sangat tenang. Alhamdulillah.


Ini Cara Mudah Biak Halia Dari Halia Yang Terdapat Dalam Peti Ais Guna Guni Sahaja

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.

Geram tak tengok pekebun-pekebun di Thailand pokok buahnya yang masih muda tapi buah merimbun. Malah ada buah lebih banyak dari daun. Ada orang kata mereka guna baja kimia. Tapi hakikatnya bahan mudah diperolehi ini yang digunakan untuk membuat hormon penggalak buah. Anda patut cuba.

Bahan-bahan:

2 kg          Kulit telur dibasuh bersih dan dikeringkan
2 kg          Gula Perang
1 biji         Ragi tapai
1 botol     Yakult
2 kotak    Susu segar
2 biji         Air kelapa muda

Cara-cara:

1. Kisar halus kulit telur dengan mengunakan pengisar kering

2. Adun kesemua bahan bersama di dalam satu bekas

3. Peram selama 14 hari dan perlu dikacau sekurang-kurangnya 2 hari sekali

4. Selepas 14 hari, saringkan bahan untuk mengambil pati air perapan

5. Buangkan daun-daun yang terlalu matang pada pokok yang bakal disembur

6. Gunakan 10 ml pati bersama 20 Liter air dan semburkan pada permukaan daun seminggu sekali

Umum tahu, durian terkenal dengan gelaran nya sebagai raja buah disebabkan bentuk fizikal nya. Tapi tahukah anda bahawa betik adalah raja buah sebenar disebabkan kandungan khasiatnya yang tinggi. Hal ini dikongsikan oleh Dr. Rizal Abu Bakar di dalam Facebooknya

Betul ke raja buah adalah durian? Ikut WHO raja buah bukan durian. WHO nobatkan BETIK sebagai RAJA BUAH untuk dua tahun berturut turut.

Bagusnya betik, ia bukan buahan musim. Berbuah sepanjang tahun. Harganya pun bukan dalam kategori harga terlondeh seluar macam Musang King. Masih mampu beli.

Betik diangkat sebagai raja buah kerana kandungan nutrisinya yang tinggi.

Antaranya:

KALSIUM
Kalsium pada betik adalah dua kali ganda tinggi berbanding epal. Lebih bagus dari ambil
Susu lembu untuk dapatkan kalsium.

Kalsium sangat penting untuk manusia. Selain untuk tulang yang kuat, kalsium bolehkah darah membeku, otot mengendur dan jantung kita berdegup.

VITAMIN C
Vitamin C pada betik adalah 13 kali ganda tinggi dari epal, 7 kali tinggi berbanding pisang 7 kali lebih banyak dari tembikai, 8 kali ekstra dari cherry, dan 1.3 kali power dari nanas.

Vitamin C pula penting untuk kuatkan sistem imun, kesihatan jantung, kulit cantik, tangani stres, dan strok seperti yang dilaporkan oleh American Journal of Clinical Nutrition.

VITAMIN A
Vitamin A 10 kali power dari kiwi, 18 kali lebih tinggi dari epal, 1.5 ekstra berbanding pisang, 1.5 lebih banyak dari tembikai, 15 ganda banyak dari cherry dan 16 lebih power dari nanas.

Vitamin A penting untuk kesihatan mata, sistem imun dan sistem peranakan. Fungsi jantung, paru-paru dan ginjal bergantung kepada vitamin A. Kajian di US seperti yang dilaporkan oleh National Institute of Health dapati kanak-kanak yang kekurangan vitamin A apabila terkena demam campak, keadaan mereka lebih kritikal.

VITAMIN K
Vitamin K pula 5 ganda berbanding pisang, 2.5 lebih tinggi berbanding tembikai and 4 kali ganda ekstrak dari nanas.

Vitamin K bantu bekukan darah. Halang dari pendarahan berterusan. Penting untuk metabolisme tulang, stabilkan tekanan darah dan kesihatan jantung. Kekurangan vitamin K juga dikaitkan dengan osteoporosis.

CAROTENOIDS
Carotenoids yang terdapat betik penting untuk kesihatan mata termasuklah jenis carotenoids seperti lycopene, beta-carotene, lutein dan zeaxanthin. Jumlah terkumpulnya adalah 2000 lebih tinggi dari kiwi, epal, cherry dan nenas. Pisang tidak mengandungi carotenoids

Bagusnya carotenoids ini ialah ia bersifat anti kanser. Ia juga bertindak sebagai antioksidan bantu tangani radikal bebas.

Selain itu, betik mengandungi zat besi, magnesium, Phosphorus, Potassium, zinc, Thiamin, riboflavin, Niacin, Vitamin B6, B12, Folate, dan Vitamin E. Keseluruhan nutrien adalah 33 seperti yang dilaporkan oleh US Department of Agriculture (USDA).

Untuk dapatkan 33 nutrien penting untuk tubuh makanlah betik. Kalau tidak dapat beli sebiji sekurang-kurangnya jamah sepotong sebelum sarapan, makan tengahari atau makan malam. Masukkan nutrisi penting dalam tubuh.

Betik juga snek yang baik untuk minum petang. Jom membetik! Sihat itu jihad! Jom!

Kehadiran tumbuhan lengkapkan ciri semula jadi taman air

Selain daripada struktur penting untuk pembinaan air terjun, tanaman air juga perlu bagi menyerlahkan water feature ini. Rahsia kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) telah banyak dikongsi oleh IMPIANA.

Tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.  Oleh itu, penulis ingin berkongsi dengan pembaca pilihan tanaman air pinggiran berbunga yang dapat membantu mengimbangi ekosistem sedia ada serta menceriakan air terjun di halaman anda.

Tanaman air pinggiran merupakan tanaman yang dapat hidup di dalam kawasan lembap atau tanah yang mengumpul kelembapan. Tanaman jenis ini biasanya kelihatan di pinggiran kolam ataupun ditanam di dalam pasu yang ditenggelamkan ke dasar kolam.  Terdapat pelbagai pilihan tanaman air pinggiran yang boleh didapati dalam iklim tropika Malaysia, namun hanya sebahagian sahaja yang mengeluarkan bunga.

Antara tanaman air pinggiran berbunga yang boleh diterapkan di taman air anda adalah daripada keluarga Cannaceae. Rata-rata pembaca pasti mengenali spesies Canna yang mempunyai daun lebar dan bunga pelbagai warna seperti merah, kuning dan jingga. Kebiasaannya tanaman ini dijadikan tanaman di kawasan lapang kerana cara hidup yang memerlukan cahaya matahari penuh. Tetapi tahu kah anda Canna juga sesuai dijadikan tanaman pinggir kolam?

Canna glauca adalah antara spesies Canna yang mampu hidup di dalam air. Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

Selain daripada itu, terdapat juga tanaman air pinggiran berbunga ungu mampu menimbulkan kelainan kepada binaan air terjun anda. Pontederia cordata, Eichhornia crassipes dan Thalia dealbata adalah antara tanaman air pinggiran berbunga yang boleh hidup di dalam air.  Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

Selain warna ungu dan kuning, merah bunga Lobelia cardinalis juga dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri  dengan bunga halus berwarna putih menjadikannya lebih sejuk mata memandang. Bacopa monnieri  ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran air terjun di perkarangan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik dengan kejernihan jatuhan airnya, air terjun juga mencipta keindahan dan persekitaran semula jadi bagi makhluk yang mendiaminya. Manakala, tanaman air pula memainkan peranan penting membantu memberikan keseimbangan kepada ekosistem elemen landskap tersebut.


Sapu Kapur Untuk Biak Pokok Ros Dari Keratan Batang, Memang Menjadi

Banyak jenis tanaman yang lebih mudah dan cepat dibiakkan dari keratan batang. Tapi, pernah tak alami keratan batang yang disemai menghitam dan rosak dari bahagian potongan atas? Jika dibiarkan, lama kelamaan batang yang disemai mati walaupun dah keluar pucuk atau daun baru?

Dalam industri pertanian, kebiasaanya bahagian atas yang dipotong akan diletakan satu lapisan perlindungan seperti lilin. Ia berupaya mengelak keratan batang yang disemai dari jangkitan penyakit yang akan meyebabkan ianya rosak secara perlahan-lahan.

Tapi, kita sebagai pekebun secara hobi, boleh gantikan lapisan tersebut dengan kapus seperti yang dilakukan oleh Sy’arina Mohamed Shaari untuk keratan ros. Teknik ini sesuai juga untuk semua jenis pembiakkan keratan batang

Alhamdulillah.. setelah percubaan kali pertama gagal. buat kali ke-2. akhirnya ada juga yg bertunas… rasa nak lompat bintang….

Saya rendam keratan selama seminggu. kemudian pindah ke dalam pasu. guna medium cocopeat. medium kene dlm keadaan lembab.

Atas keratan ros saya sapu kapur. kapur yang biasa orang guna untuk makan sireh tu. tujuan sapu kapur untuk mengelakkan bahagian atas menjadi hitam. Pasu letak kat kawasan redup

Boleh je nak beli rumah subsale tapi kena ambil tahu masalah defect. Rumah subsale di Malaysia merupakan pilihan yang semakin popular untuk mereka yang ingin mencari rumah idaman.

Rumah subsale adalah rumah yang dibeli daripada pihak kedua atau ketiga selepas pihak pemaju asal. Dalam bahasa yang lebih mudah, rumah subsale adalah rumah secondhand. Membeli rumah subsale ada kelebihan-kelebihan yang tersendiri. Antara kelebihan tersebut ialah kurang risiko rumah terbengkalai atau tak siap, sebab rumah subsale sudah tentu rumah yang dah siap.

Pembeli juga boleh periksa dulu keadaan rumah dan juga persekitaran, untuk pastikan rumah tersebut memang dalam keadaan yang baik dan selamat untuk diduduki.

Berikut perkongsian daripada seorang peguam hartanah, Nazri Mustafa.  Semoga bermanfaat.

SUBSALE DAN DEFECT:

1. Satu isu beli rumah subsale baru siap ialah isu defect. Rumah baru siap umumnya ada defect.

2. Dalam agreement, pemaju akan dan patut ractify defect dalam tempoh jaminan 24 bulan.

3. Elok siap saja rumah, kita jual. Rumah dalam tempoh defect.

4. Bila kita jual, maknanya rumah ada tuan baru. Agreement pemaju adalah antara mereka dengan penjual. Dengan Pembeli baru tiada ikatan melalui perjanjian S&P yang ada klausa defect tu.

5. Dalam erti kata lain, pemaju boleh refuse untuk baiki defect, setelah ownership sah bertukar milik (lepas transfer semua siap, nama baru dalam geran, ownership sah bertukar milik).

6. Dalam kebanyakan kes sub sale rumah baru siap, penjual akan buat laporan defect terlebih dahulu semasa nak jual dan sebelum serah kunci, semasa rumah masih nama dia.

7. Ada juga kes di mana ikut budibicara pemaju, yang akan honour 24 bulan defect period itu, walaupun sudah bertukar tuan. Selalunya developer besar.

8. Mungkin boleh cadangakan buat Deed Of Novation atau Assignment Of Rights hanya untuk klausa repair defect, tetapi tertakluk kepada Pemaju samada mahu sign document ini atau tidak.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

BAGAIMANA SEMBURAN SABUN BERTINDAK
Campuran sabun untuk merawat serangan serangga dapat memusnahkan mites, aphids,thrips, white flies dan belalang. Kandungan asid yang terdapat di dalam campuran sabun akan diserap oleh lapisan exoskeleton atau kulit serangga dan menyebabkan ia terhidrat seluruh badan. Pasti ramai yang tidak yakin akan manfaat sabun basuhan kepada tanaman.

Namun, di luar negara, kebanyakkan pekebun yang bercucuk tanam untuk tujuan hobi telah bertukar dan memilih sebatian sabun ini sebagai semburan anti serangga. Ini menunjukkan, sebatian ini efektif. Mungkin ada yang khuatir akan kesan kimia yang terdapat pada sabun yang digunakan sebagai racun serangga. Hakikatnya, jumlah kimia tersebut tak lah di tahap yang mampu mengancam nyawa. Yaang penting, pilih sabun basuhan yaang tidak mempunyai campuran peluntur.

3 LANGKAH MUDAH UNTUK HASILKAN SEMBURAAN SERANGGA DARI SABUN BASUHAN
Anda hanya memerlu 2 bahan sahaja untuk menghasilkan campuran semburan serangga iaitu

NOTA:
• Pastikan anda tidak menggunakan sabun pencuci pinggan kerana ia akan merosakkan tanaman malah tidak memberi kesan terjadap serangga perosak. Ini disebabkan pencuci pinggan tidak mempunyai fatty acid
• Cuba sembur di bahagian kecil yang di jangkiti dan biarkan 3 jam. Jika daun atau tanaman tidak menunjukkan sebarang tindak balas seperti layu atau kesan terbakar, ia boleh digunakan pada keseluruhan tanaman. Jika terdapat tidak balas, ini bermaakna sabun yang digunakan mempunyai peluntur

Pos Malaysia melancarkan koleksi setem edisi terhad sempena perayaan Hari Raya Aidilfitri, yang memaparkan gabungan elemen senireka Islamik Arabes dan kaligrafi Kufi. Koleksi setem edisi terhad Hari Raya Aidilfitri 2020 ini boleh dibeli sekarang melalui atas talian di www.eziemall.com. Koleksi setem ini juga akan mula dijual di 13 Pejabat Pos Besar seluruh negara mulai 18 Mei 2020. Reka bentuk setem Hari Raya Aidilfitri 2020 membawa maksud erti dan nilai perayaan Hari Raya seperti “Kemenangan” dalam menghadapi dugaan di bulan Ramadan dan keadaan yang mencabar, “Kesyukuran” di atas segala kurniaan yang diterima semasa bulan yang mulia ini dan “Keikhlasan” yang mencerminkan sifat jujur di dalam semua perkara, terutamanya pada masa-masa yang sukar ini. Melalui siri setem yang unik ini, Pos Malaysia berharap ia dapat melahirkan semangat bersatu padu di kalangan rakyat Malaysia dan saling menerima kepercayaan dan budaya yang berbeza dan yang paling utama, sentiasa bersatu dan menjaga kebajikan satu sama lain terutamanya sepanjang tempoh yang mencabar ini.

Ketua Eksekutif Kumpulan Pos Malaysia, Syed Md Najib Syed Md Noor berkata “Kita sedang menghadapi norma baru pada tahun 2020 akibat daripada pandemik global ini dan adalah penting bagi kita untuk sentiasa tabah dan bersatu untuk melawan musuh yang tidak kelihatan ini. Tahun ini perayaan Hari Raya Aidilfitri amat berbeza buat semua, namun ia tidak bermakna semangat perayaan ini berkurangan berbanding tahun-tahun sebelumnya. Koleksi setem Hari Raya Aidilfitri kali ini akan menjadi penanda Kemenangan kita dalam mengatasi kesukaran ini, Kesyukuran atas keselamatan dan kesihatan yang baik dan Keikhlasan dalam menjalankan tanggungjawab sebagai seorang ahli masyarakat.”

Setem Hari Raya Aidilfitri 2020 ini berharga RM25.00 untuk setiap helaian setem dengan nilai muka RM0.60 untuk setiap setem. Pengumpul setem, peminat dan orang ramai harus memiliki koleksi ini, kerana hanya dicetak dalam jumlah terhad sebanyak 1,000 lembaran sahaja. Pengumpul setem dan orang ramai juga boleh membuka Standing Order Deposit Account (SODA) untuk memudahkan pembelian koleksi setem terkini serta menikmati faedah eksklusif yang ditawarkan oleh SODA.

Mereka yang berminat untuk menjadi sebahagian daripada komuniti SODA, boleh mendaftar di mana-mana pejabat pos seluruh negara ataupun melalui atas talian di www.posonline.com.my. Untuk maklumat lanjut mengenai setem dan produk filateli yang lain, boleh menghubungi Unit Setem dan Filateli Pos Malaysia di 03-2267 2267 samb 2000 atau emelkan pertanyaan anda ke filateli@pos.com.my. Sempena perayaan Hari Raya Aidilfitri, Pos Malaysia juga menawarkan kempen dalam talian #RayaDiRumah untuk membantu usahawan Peniaga Kecil dan Sederhana (PKS) tempatan dan peniaga kecil dengan mempromosikan perniagaan dan produk mereka.


Tak Susah Tanam Sengkuang Dalam Pasu. Ini Langkah Yang Perlu Anda Lakukan

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my

Musim durian tahun ni menjadi-jadi. Raja buah ni, walaupun “Stinks Like Hell but Tastes Like Heaven”. Sebab tu kadang kala bila dapat rasa yang sedap tu macam tak ingat dunia makan. Walhal, saranan kesihatan hanya 3 ulas saiz sedarhana. Bila berlebihan, boleh undang gangguan kesihatan. Masa tu, mulalah kelaur mitos yang pelik-pelik.

Sebeanrnya bukan disebabkan mitos tersebut, tapi disebabkan anda terlebih makan je. Berikut, antara mitos durian yang selalu anda dengar:

Nak elak panas selepas makan durian, anda perlu ambil buah manggis kerana ia bersifat sejuk untuk naturalkan kndisi badan. Namun, dalam perubatan moden tiada istilah buah sejuk atau panas. Masih tiada kajian santifik yang menyokong mitos ini

Berita baik untuk penggemar durian. Antara kebaikan makan durian ialah buah ini tidak mempunyai sebarang kolesterol! Tapi, jangan keliru antara kolesterol dan karbohidrat ya!

Ddurian mengandungi karbohidrat LDL (low density carbohydrate), sejenis karbohidrat yang baik untuk jantung. Namun, durian masih lagi mempunyai kadar karbohidrat yang tinggi.

Masih tiada kajian yang mengesahkan durian berupaya meningkatkan nafsu seks. Namun, ada kajian membuktikan durian berupaya mengurangkan stres dan membantu tidur yang nyenyak. Ini kerana di dalam durian terkandung sejenis asid amino bernama tryptophan – asid amino yang boleh menaikkan kadar serotonin dan melatonin di dalam badan. DUa hormon ini yang diperlukan untuk mengurangkan stres

Tidak kira pengambilan air apa pun, ia tidak menggundang ancaman kesihatan selepas makan durian. Namun. anda digalakkan mengambil air masak kosong bagi melarutkan kandugan durian supaya mudah dicerna

Tidak ada sebarang kaitan antara makan buah durian dengan demam atau batuk. Makan durian secara berlebihan mungkin boleh buatkan anda rasa kembung perut, tetapi bukannya demam!

Secara saintifik, mungkin makan durian boleh meningkatkan sedikit suhu badan. Tetapi itu tidak bermakna ia akan menyebabkan batuk ataupun demam!

Rupanya tanam pandan dalam pasu lebih sempurna dan dan cepat membiak yang ramai tak tahu. Sedapnya aroma nasi yang di letak daun pandan walaupun hanya nasi putih. Pandan ni, banyak kegunaannya bukan sahaja dalam masakan. Ia juga digunakan untuk tujuan lain seperti semedi merawat penyakit, menghalau lipas, mengharumkan kamar dan sebagainya. Sehinggakana da yang sanggup membuat atau menghasilkan formula alternatif seperti aroma daun.

Umum tahu, pokok ini mudah dibiakkan di kawasan yang lembap dan mempunyai kandungan organik yang tinggi. Sebab itu kebanykakkan orang akan memilih kawasan berhampiran dengan air seperti tepi parit atau longkang yang berair sebagai lokasi untuk tanam daun pandan. tapi, bagi anda yang tidak mempunyai ruang landskap yang mencukupi terutamanya yang tinggal di rumah flat dan pangsapuri, anda boleh cuba tanam daun pandan di dalam pasu. Hasilnya memang tidak sama dengan yang ditanam di atas tanah. tapi, boleh la. Berikut keperluan yang perlu disediakan:

1. Medium tanaman
Pilih medium tanaman yang kaya dengan bahan organik . Boleh gunakan medium tanaman siap rawat yang terdapat dipasaran. Cuma, untuk pandan ia memerlukan tanah yang sentiasa gembur. Oleh itu, tambahkan perlite ke dalam medium tanaman.
Perlite bukan sekadar dapat memperbaiki sistem saliran dan pengudaraan medium pemasuan malah ia dapat memegang kelembapan dalam tempoh yang lama

2. Pilih pasu
Pastikan anda menggunakan pasu yang mempunyai sistem saliran di bahagian dasarnya. Walaupun pandan sukakan air, namun ia tidak tahan kepada air yang bertakung dalam tempoh yang lama. Ia akan melemaskan sistem akar pandan. Sebaiknya, pilih pasu jenis tanah liat kerana ia mempunyai sistemudara yang baik

3. Anak pokok
Pilih anak pokok yang telah matang. Anak pokok pandan menunjukkan ia telah matang apabila sudah mengelurkan akar sendiri. Pastikan anak pokok tersebut mempunyai sekurang-kurangnya 3 helai akar yang sihat. Tak perlu akar yang terlalu panjang. Pastikan anda menggunkan pisau yang telah distril untuk memotong anak pokok dari induknya.

4. Penanaman
Sediakan medium di dalam pasu dan tanam bahagian akar yang kasar terus ke dalam medium tanaman. Sediakan sokongan kerana untuk peringkat ini, akar pandan masih tidak kukuh. Selesai di tanam, terus lakukan siraman dan letakkandi kawasan yang tidak terima terik matahari terus. Elak letak di tempat yang terkena matahari petang kerana ia akan membantutkan pertumbuhan pandan

5. Siraman
Untuk peringkat awal tanaman, siraman perlu di lakukan sehari sekali. Akan tetapi, jika musim panas, periksa medium tanaman. Jika kering, segara lakukan siraman. Apabila pokok sudah stabil, siraman hanya perlu dilakukan 2 kali seminggu atau jika perlu

6. Pembajaan dan menggembur
Ia memang tanaman yang memerlukan nutrisi yang tinggi dan sentiasa gembur. Oleh itu, lakukan pembajaan dan kerja menggembur setiap 2 minggu. Jika kelihatan medium semakan mendap, segara tambahkan bagi mengelak akar  terdedah kepada persekitaran

Selain pandan, anda boleh juga tanam serai dan kunyit di dalam pasu

Ramai antara peminat bertaman gemar menanam anggur sebagai tumbuhan hiasan. Ia selalu ditanam di tepi pagaran, pergola dan sebagainya. Pasti ramai kagum apabila mendapati laman sekang kera dihiasi pokok anggur terutamanya apabila ia mula berbuah. Pasti ramai tetamu akan menanyakan pelbagai soalan dan petua untuk memastikan anggur yang ditanam hidup sihat dan menghasilkan buah cantik dan banyak. Namun, terdapat juga segelintir berpendapat bahawa pokok anggur sukar ditanam dan tidak sesuai untuk iklim Malaysia.

Penyedian tapak dan medium tanaman

Pemangkasan

Kadar pembajaan

Kaedah siraman


Ini 6 Pokok Memanjat Mudah Tanam Di Rumah Hasilnya Lebat

Sekarang ramai yang dah berjinak-jinak menanam sayur atau buah-buahan di rumah. Trend yang semakin mendapat sambutan ini patut menjadi amalan wajib setiap rumah. Baru lah ekonomi keluarga dapat dijimatkan dan juga bekalan makanan terjamin kesihatannya. Jom cuba 6 pokok menjalar mudah tumbuh ini.

Pencahayaan: Memerlukan 80-100% cahaya matahari untuk membesar dengan sihat dan dapat menghasilkan anggur yang banyak.

Penyiraman: Siram air di pangkal pokok dan pastikan air tidak bertakung. Penyiraman perlu dikurangkan apabila anggur mula berputik untuk mendapatkan buah yang manis.

Pembajaan dan kawalan perosak: Seelok-eloknya gunakan baja organik untuk mendapatkan hasil buah anggur yang lebih manis. Baja organik yang sesuai untuk pokok anggur seperti air basuhan ikan, air beras dan hampas kelapa. Pembajaan perlu dilakukan sekurang-kurangnya 1 bulan sekali. Waktu ideal pembajaan adalah 20 hari sebelum pemangkasan.

Penjagaan lain: Ketinggian ideal untuk pokok anggur adalah 5 kaki, selebihnya perlu dipangkas.

Jenis tanah: Sesuai untuk semua jenis tanah yang mempunyai aliran air yang baik dengan nilai pH 6.0. Medium perlu sentiasa gembur.

Pencahayaan: Memerlukan pencahayaan yang terus.

Penyiraman: Lakukan penyiraman awal pagi dan lewat petang. Lakukan penyiraman di pangkal dan keseluruhan pokok. Penyiraman perlu dilakukan segera sejurus baja diletakkan.  Penyiraman perlu dilakukan secara kerap apabila ia mula berbunga untuk menghasilkan buah yang berkualiti.

Pembajaan dan kawalan perosak: Baja CCM 65 untuk medium tanaman dari tanah liat manakala CCM 45 digunakan untuk tanah beris. Taburkan baja di sekitar pangkal pokok untuk memastikan baja dapat diserap sepenuhnya.  Pembajaan dilakukan sekurang-kurangnya sebulan sekali.

Penjagaan lain: Ketinggian ideal untuk memastikan pokok produktif tidak lebih dari 2.5 meter tinggi. Lakukan pemangkasan selepas buah dituai untuk membolehkan tunas baru bercambah.

Jenis tanah: Medium tanaman dengan pH 6.5 hingga 7.5 yang mengandungi bahan organik tinggi dengan saliran yang baik adalah sesuai untuk tumbesaran rockmelon.

Pencahayaan: Memerlukan cahaya terus namun teduhan perlu disediakan apabila menjelang musim kemarau atau panas.

Penyiraman: Medium tanaman untuk rockmelon perlu sentiasa lembap sebelum bunga mula berputik. Untuk mengekalkan kelembapan, gunakan sungkupan yang diletakkan pada pangkal pokok. Apabila buah sudah mencecah saiz sebesar bola tenis, penyiraman hanya perlu dilakukan apabila apabila medium kelihatan kering.

Pembajaan dan kawalan perosak: Sediakan kayu pancang atau sokongan yang mencukupi untuk membolehkan pokok memanjat. Ia bertujuan untuk memberi pengudaraan sepenuhnya di sekelilingi pokok dan secara tidak langsung dapat mengurangkan masalah foliar. Campuran fish emulsion bersama 1 gelen air adalah kandungan baja yang disarankan. Ia perlu diletakkan pada pangkal pokok sekurang-kurangnya 2 minggu sekali.

Jenis tanah: Sesuai di kebanyakan jenis tanah yang mempunyai pH kurang daripada lima. Namun tanahnya perlu mempunyai penyaliran yang baik dan seelok-eloknya gunakan tanah yang mempunyai kandungan pasir.

Pencahayaan: Memerlukan pencahayaan sepenuhnya.

Penyiraman: Lakukan penyiraman dua kali sehari iaitu di awal pagi dan lewat petang. Namun penyiraman tidak perlu dilakukan terlalu banyak sehingga menyebabkan tanah terlalu lembap kerana ia akan memusnahkan pokok.

Pembajaan dan kawalan perosak: Gunakan baja organik yang diletakkan di sekitar pangkal pokok. Di samping itu juga, penggunaan baja foliar (daun) juga perlu untuk mendapatkan hasil yang banyak.

Penjagaan lain: Letakkan sungkupan pada pangkal pokok untuk mengekalkan kelembapan pada tanah di samping mengelakkan pertumbuhan rumpai yang boleh menjadi pesaing.

Jenis tanah: Memerlukan medium tanaman gembur dan mengandungi pasir untuk mendapatkan hasil yang optimum. Tanah perlu sentiasa digembur untuk memudahkan pertumbuhan akar.

Pencahayaan: Memerlukan pencahayaan terus untuk menghasilkan buah yang banyak.

Penyiraman: Pokok timun memerlukan air yang banyak untuk kelembapan yang cukup dan pertumbuhan yang lebih subur. Penyiraman dibuat dua kali sehari di peringkat awal penanaman dan dikurangkan sekali sehari bila pokok besar dan semasa memungut hasil.

Pembajaan dan kawalan perosak: Penggunaan baja NPK Hijau 15:15:15 untuk pembajaan pertama boleh digunakan dengan kadar 30gm/pokok dan ditabur keliling dengan jarak 15-20cm dari rumpun pokok serta dikambus. Pembajaan ulangan kedua dan ketiga boleh menggunakan NPK biru 12:12:7 dengan kadar 40-50 gm/pokok diselangkan setiap dua minggu.

Penjagaan lain: Letakkan sungkupan pada pangkal pokok seperti rumput kering, jerami padi atau sabut kelapa siap proses untuk mengurangkan pertumbuhan rumpai. Sediakan binaan junjung apabila anak pokok mula mengeluarkan jejari untuk memanjat.

Jenis tanah: Sesuai ditanam di pelbagai jenis tanah yang kaya dengan bahan organik seperti tanah gambut dengan pH 5.5-6.5.

Pencahayaan: Memerlukan pencahayaan terus dan cukup sekurang-kurangnya 8 jam sehari.

Penyiraman: Penyiraman perlu dilakukan setiap hari sekurang-kurang sekali. Namun kadar siraman perlu dikurangkan menjelang musim hujan untuk mengelakkan dari buah cepat rosak.

Pembajaan dan kawalan perosak: Balut buah untuk mengelakkan daripada ia mendapat serangan perosak seperti lalat buah. Segera buangkan buah-buah yang telah diserang perosak sebelum ia menjangkiti buah lain. Gaulkan baja organik bersama tanah yang terdapat di sekitar pangkal pokok untuk membolehkan ia cepat diserap.

Pemangkasan: Sediakan junjung untuk tempat buah memanjat selewat-lewatnya 2 minggu selepas anak pokok dialihkan ke tapak kekal. Cantas cabang-cabang pokok yang terdapat di bahagian pangkal pokok untuk memastikan pengudaraan yang mencukupi.

FAA (Fish Amino Acid)

Penggunaannya tergolong dalam natural farming. FAA juga dikenali sebagai baja ikan. Kelebihan baja ikan ini kaya dengan kalsium dan unsur-unsur micro yg lebih kecil dan diperlukan oleh pokok. Penggunaan baja ini akan membuat pokok akan lebih rintang penyakit dan tumbuh lebih subur.

Cara caranya:
• 2 kg ikan
• 2 kg gula merah
• Cincang ikan dan gaulkan dengan gula merah dan masukkan dalam bekas (Isikan 2/3 bahagian bekas)
• Tutup dengan kertas/kain
• Simpan ditempat kering dan gelap selama 2 minggu
• Selepas 2 minggu tapis airnya dan boleh digunakkan utk semburan pokok.

Bermanfaat.. Share pada kawan2 korang.
Jika tak faham boleh tanya dekat komen yea.

Asparagus, Antara jenis tanaman yang dijadikan sebagai sayuran yang mempunyai harga dan nilai kesihatan yang tinggi. Tapi ramai kata asparagus sesuai untuk iklim sejuk. Seperti pokok strawberi yang boleh di tanam di tanah rendah, asparagus pun mempunyai spesies yang sesuai dengan iklim Malaysia yang panas dan lembap sepanjang tahun.

Kebiasaannya, asparagus untuk tujuan komersial di tanam di atas batas yang sentiasa digembur. Namun untuk sekadar tujuan hobi, dalam pasu yang bersaiz besar pun dah memadai. Sebenarnya, asparagus adalah tanaman yang tidak memerlukan penjagaan yang rapi. Tapi untuk mendapatkan hasil yang optimum, beberapa langkah penjagaan yang mudah perlu dilakukan seperti berikut:

Cara penjagaan:

1. Pokok asparagus perlukan air yg banyak tapi pastikan pokok asparagus tidak di tanam di kawasan tanah yg airnya bertakung. Siram pokok asparagus 2-3 kali seminggu.

2. Pastikan kawasan tanaman sentiasa bersih dari rumput-rumput , asparagus benci rumput.

3. Baja pokok asparagus setiap 3 bulan contoh:
-awal November
-awal Februari
-awal Mei
-awal Ogos

4. Cara pembajaan, buat lubang atas tanah di tengah-tengah kawasan pokok asparagus dalam 1 inci dan letak satu sudu baja 15:15:15 atau baja 13:13:21 lalu dikambus kembali.

5. Siram air dua hari berturut-turut selepas dibaja dan kemudian disiram seperti biasa iaitu 2-3 kali seminggu.

Oh! ini lah rahsia orang Thailand hasilkan sayuran daun oversize. Ingat GMO atau baja kimia yang digunakan, rupanya MOL batang pisang je. Daripada pokok pisang yang ditebang untuk diambil buah dilupuskan begitu sahaja, ada baiknya diproses untuk hasilkan MOL untuk mengalakkan pertumbuhan tanaman.

Ada yang kata bukan sekadar pertumbuhan tanaman lebih sihat dan gemuk, malah buahnya adalah gred “A”. Nak buat MOL pula tidak memerlukan bahan yang banyak dan modal yang tinggi. Jom cuba!

Bahan-bahan:

1 batang pisang
Gula merah

Cara-cara:

1. Racik atau cincang batang pisang untuk memudahkan proses perapan

2. Sediakan satu bahagian batang pisang yang telah dicincang dan 1 bahagian gula merah. Dalam kes ni, En Rahman gunakan 1.5 kg batang pisang dan 1.5 kg gula merah

3. Gaulkan kedua-dua bahan dan masukkan ke dalam bekas perapan. Tutup ketat bekas perapan dan di simpan selama seminggu

4. Setelah di perap seminggu, tapiskan dan asingkan sisa dari air

6. Untuk kegunaan, campurkan 50ml MOL batang pisang bersama 20 liter air dan sesuai dijadikan sebagai siraman seminggu sekali. Atau spray pada daun setiap hari diwaktu pagi untuk penghasilan buah yang optimum


(Gambar) Serius Bertaman Lepas Pembedahan Terapi Buat Wanita Ini Kembali Sihat Dan Ceria

Untuk kunjungan laman kali ini, kesempatan menjelajahi selatan tanah air menemukan team LAMAN degan pengasas grup Jom Tanam Pokok Bunga dan Decor2 Garden yang aktif di facebook. Jastan dan isterinya Yaya berkongsi minat dan cita rasa yang sama dalam mendekorasi keseluruhan rumah, di dalam mahupun di laman. Pasangan ini mempunyai alasan tersendiri untuk mereka mempunyai sebuah laman yang bertemakan English Country. Taman yang di tata rapi ini sebenarnya didedikasikan kepada isteri tercinta sebagai remedi penyembuh pengalaman pahitnya yang lalu.

Terpegun melihat kekemasan taman English Country, pasti ada cerita menarik yang boleh dikongsi oleh pasangan romantis ini bersama pembaca. Menyingkap kembali detik-detik awal membina taman, pemilik menjelaskan “Taman ini mula dibina ketika isteri saya baru selesai menjalani pembedahan penyakitnya. Saya tidak mahu isteri hanya duduk diam dan berada dalam kesakitan justeru aktiviti bertaman dilihat sebagai solusi pada waktu itu. Ternyata usaha saya menampakkan hasil apabila isteri mula kembali ceria dan sihat”.

Sumber inspirasi kami pada mulanya adalah daripada majalah-majalah landskap luar negara dan majalah LAMAN sendiri. Selain itu juga, saya kerap melayari laman web yang banyak berkongsi ilmu bertaman”. Sebelum mereka bentuk taman, pasangan ini telah melakukan beberapa kajian terutamanya dari segi penggunaan jenis tumbuhan dan konsep taman yang akan dipilih supaya segala hasrat yang tersirat dapat diterjemahkan dan direalisasikan untuk kepuasan bersama.

Menurut pemilik kebanyakan elemen yang digunakan di laman ini merupakan produk-produk dari barang terpakai. Ada antara barang-barang yang dimiliki merupakan pemberian sahabat dan saudara mara dan ada juga yang dibeli di kedai-kedai barang terpakai mahupun flea market. Bagi pemilik, setiap barangan terpakai yang dimiliki mempunyai kisahnya yang tersendiri serta tinggi nilai sentimentalnya. Justeru itu taman ini kelihatan hidup dan kaya dengan cerita dan sejarahnya tersendiri di setiap barang yang terdapat di laman ini. Kebanyakan barang terpakai yang diperoleh dijadikan sebagai bekas tanaman, pelbagai bentuk, warna dan saiz bekas menyerikan lagi outdoor living rumah teres end lot ini.

Menjawab dengan ramah dan mesra bila ditanyakan mengenai pemilihan hardscape yang terdapat di taman, pemilik menjelaskan “Saya lebih gemar mengumpul barang berasaskan metal kerana ia lebih kelihatan rustik terutama sekali apabila ia berkarat. Bagi saya lebih karat lebih unik di pandangan mata. Antara koleksi yang dimiliki termasuklah besen mandian pemberian rakan, pengukus, water can dan pelbagai lagi”.

Jika ada kelapangan, pemilik akan membina sendiri struktur-struktur kayu yang digunakan sebagai penyeri lamannya seperti papan tanda, pergola dan pelbagai lagi. Jarang sekali untuk pemilik membeli barang kelengkapan taman yang baru. Untuk mengundang si kelicap dan rakan merbahnya yang lain, pemilik telah membina sendiri bird bath dan bird house di satu sudut taman untuk memeriahkan lagi suasana laman. Jom kita jamu mata dengan taman hasil tangan pasangan suami isteri ini.

Tangkal azimat utk menghalau monyet. InshaAllah monyet main jauh2 sebab bau kuat yg kurang menyenangkan. Kena kat tangan atau pakaian pun melekat

Ramuan :
– Belacan
– Kapur barus (ubat gegat)
Nisbah 1:1

Cara-cara:
Hancurkan kapur barus sampai jadi serbuk dan gaul rata dgn belacan. Bau dia mmg kuat, pakai sarung tgn waktu nak menggaul. Kemudian ikat mcm dalam gambar, dan gantung dilaluan yg biasa monyet lalu.
InshaAllah, dgn izin Allah monyet main tempat lain.

Kangkung goreng belacan, siapa yang tidak menyukainya bukan? Selain enak dimakan, kangkung juga mempunyai banyak manfaat untuk kesihatan. Dalam 100 gm kangkung, terkandung protein, lemak, karbohidrat, dan serat. Kangkung juga mengandungi vitamin A 6,300 SI, vitamin B1 0.07 miligram (mg), dan vitamin C (32 mg).

1. Sediakan tapis dan baldi yang sama saiz diameternya supaya tapis dapat ‘duduk elok’ di dalam baldi

2. Isikan air dalam baldi (biasanya untuk baldi 15 liter, isi air dalam 10 liter). Masukkan 50 ml baja A dan 50 ml baja B. (rujuk gambar)

3. Pastikan air mencecah paras tapis tadi. Tidak terlalu tenggelam. Hanya paras-paras tapis sahaja.

4. Tabur benih kangkung dalam tapis. Tidak perlu tanah sebab benih kangkung besar. Jika benih bayam, sawi dan kailan, boleh gunakan tuala kecil sebagai lapik dan tabur benih di atas tuala.

5. Letakkan baldi tadi di tempat teduh selama tiga ke empat hari sehingga benih bercambah. Selepas itu bolehlah diletakkan di kawasan yang ada cahaya matahari.

6. Selepas benih kangkung bercambah, sembur setiap seminggu dua kali atau sekali dengan bancuhan 5 ml Sri Anak untuk 1 liter air (rujuk gambar).

7. Selepas 25 hari sudah boleh dipetik dan dimasak.

Selain kangkung, sayur-sayuran lain yang boleh ditanam dengan menggunakan teknik ini ialah bayam, sawi dan ulam-ulaman seperti selom, kesum,pudina dan juga pegaga.

Dalam keadaan sekarang ini, lebih baik jika kita berjimat-cermat. Sayur-sayuran misalnya jika kita boleh tanam sendiri, lebih elok kita tanam sahaja. Secara tidak langsung kita dapat menjimatkan wang dapur. Selamat mencuba!

Betul Ke? Durian Belanda Boleh Menyebabkan Parkinson. Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah ini yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun buah ini direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan buah ini yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/